
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/33/2025 8725201652 26. 11. 2025 JUDr. Dagmar Soliarová ECLI:SK:OSPP:2025:8725201652.4
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v právnej veci navrhovateľky manželky: A. B. C., nar. X.X.XXXX, bytom D., E. XXXX/XX, právne zastúpená JUDr. Zdenkou Hulmanovou, advokátkou, Žilina, Kysucká cesta 3, proti manželovi: E. C., nar. X.X.XXXX, bytom D., E. XXXX/XX, právne zastúpený JUDr. Martinom Kunajom, advokátom, Nám. sv. Egídia 95, Poprad, v konaní o rozvod manželstva a úpravu rodičovských práv a povinností k mal. dieťaťu: F. C., nar. X.X.XXXX, zast. opatrovníkom Úradom práce, sociálnych vecí a rodiny Poprad, takto rozhodol: I. Súd manželstvo účastníkov konania E. C., nar. X.X.XXXX a B. C., G. B., nar. X.X.XXXX, uzavreté dňa XX.X.XXXX, zapísané v knihe manželstiev matričného úradu H. C., vo zväzku 4, ročník XXXX, na strane 20, pod poradovým číslom 13, r o z v á d z a . II. S c h v a ľ u j e rodičovskú dohodu na čas po rozvode v tomto znení: Mal. F. C., nar. X.X.XXXX, sa z v e r u j e do osobnej starostlivosti matky A. B. C.. Obaja rodičia sú oprávnení a povinní mal. dieťa zastupovať a spravovať jeho majetok. Otec mal. dieťaťa sa z a v ä z u j e prispievať na výživu mal. F. sumou 180,- eur mesačne, počnúc dňom právoplatnosti rozsudku o rozvode manželstva, ktoré výživné je splatné vždy do 15.-ho dňa v mesiaci k rukám matky. Otec je o p r á v n e n ý stýkať sa s mal. F. nasledovne: každý nepárny týždeň od štvrtka od 15.00 hod. do nedele do 19.00 hod. a každý párny týždeň od stredy od 16.00 hod. do 19.00 hod. a štvrtok od 16.00 hod. do 19.00 hod. Otec si mal. syna prevezme z predškolského zariadenia a po ukončení stretnutia mal. dieťa odovzdá matke v mieste jej bydliska. počas jarných prázdnin je otec oprávnený stretávať sa s mal. dieťaťom každý nepárny rok od soboty od 10.00 hod. do nasledujúcej soboty do 18.00 hod., počas veľkonočných prázdnin každý rok od nedele od 15.00 hod. do pondelka 15.00 hod., -
počas letných prázdnin od 1.7. od 18.00 hod. do 11.7. do 18.00 hod., od 1.8. od 18.00 hod. do 11.8. do 18.00 hod. s tým, že počas letných prázdnin bude upravený okrem osobitného styku aj bežný styk otca s mal. dieťaťom, počas vianočných prázdnin každý nepárny rok od 25.12. od 16.00 hod. do 26.12. do 18.00 hod. a od 31.12. od 10.00 hod. do 2.1. nasledujúceho roku do 18.00 hod.; každý párny rok od 23.12. od 18.00 hod. do 25.12. do 16.00 hod., od 2.1. od 18.00 hod. do 5.1. do 18.00 hod. Pri tomto styku si otec mal. dieťa prevezme v mieste bydliska matky a po ukončení stretnutia mal. dieťa odovzdá v mieste bydliska matky. III. Žiaden z účastníkov
nemá
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

